Námsumhverfi sem læsivænt 
umhverfi í skólastofunni er ætlað
að örva og hvetja nemendur 
til enn frekari iðkunar læsis.
Mikilvægt er að umhverfi í 
skólastofunni styðji sem best
við þá kennsluhætti 
sem áhersla er lögð á.
Í Byrjendalæsi er gert ráð fyrir 
að nemendur vinni sjálfstætt
og í minni hópum að 
fjölbreyttum verkefnum
í lestri, ritun, hlustun 
og ræði saman.
Vacca, Vacca og fleiri (2006) benda á 
félagslega áhrifaþætti í lestrarnámi.
Í því sambandi benda þau 
á kosti samvirks náms
sem leiðar til að 
efla bæði lestrarfærni
og samskiptafærni 
nemenda.
Námsumhverfi sem rúmar 
raddir allra einstaklinga,
hvetur þá til að vinna saman, tala 
saman, rökræða, hafa ólíkar skoðanir
og síðast en ekki síst að kenna 
hver öðrum er kjörið til náms.
Námsumhverfi í kennslustofu fyrir 
döff nemendur er þannig háttað
að þar tala allir táknmál, 
döff kennarar og nemendur.
Nemendur öðlast lestrarfærni og samskiptafærni 
gegnum verkefni í Byrjendalæsi.
Þar er lögð áhersla á tákmálsumhverfi þar sem 
kennarar og nemendur geta rætt á táknmáli
og verkefni höfð sýnileg nemendum,
orðaforði og myndir hengdar á veggi.
Þar geta nemendur unnið með 
viðfangsefni, látið í ljós sína skoðun
og rökrætt ólíkar hliðar þeirra
sögu sem unnið er með.